Update
Transmisiune exclusivă de la craterul din Slănic Prahova. Craterul de pe strada 23 August s-a adâncit. O echipă de la DSU urmează să ajungă pentru a face noi cercetări.
Vechiul perimetru a fost mărit cu încă zece metri. Cel mai probabil persoanele care se află în zona noului perimetru vor fi evacuate.
De asemenea, un stâlp de electricitate a fost "înghițit" cu totul de craterul uriaș, semn că adâncimea gropii formate sub asfalt este cu mult mai mare decât se credea inițial.
La acest moment nu se cunoaște numărul de persoane ce vor fi evacuate. Potrivit datelor oferite de departamentul pentru situații de urgență abia după ce echipa din cadrul IGSU va efectua o nouă analiză, vor fi luate decizii.
Reamintim faptul că tasarea terenului în localitatea Slănic a dus la formarea unui crater pe o suprafață de peste 60 de metri pătrați. O stradă a fost închisă circulației rutiere.
La momentul actual groapa formată s-a umplut foarte mult cu apă. De aceea a fost mărit perimetru de siguranță și se va stabili ce blocuri și instituții vor fi evacuate.
De asemenea, autoritățile au emis un mesaj RO-Alert în care cer oamenilor să evacueze zona din Slănic Prahova, unde s-a surpat o stradă, iar clădirile riscă să se prăbușească.